Zauvijek volim te

Zauvijek volim te () on Stefan Filipovićin esittämä musiikkikappale, jolla hän edusti Montenegroa vuoden 2008 Eurovision laulukilpailussa Belgradissa. Kappale valittiin edustuskappaleeksi sisäisesti ammattilaisraadin toimesta. Sen ensiesitys tapahtui 8. maaliskuuta 2008, jolloin Filipović esitti kappaleen ensimmäistä kertaa julkisesti. Kun 17. maaliskuuta 2008 arvottiin esiintymisnumero, sai Montenegro ensimmäisen esiintymispaikan semifinaalissa. Kappale kilpaili ensimmäisessä semifinaalissa 20. toukokuuta 2008, mutta ei selvinnyt finaaliin.

Eurovision laulukilpailussa
vasen|pienoiskuva|Filipović esittämässä kappaletta laulukilpailun ensimmäisen semifinaalin harjoituksissa 19. toukokuuta 2008.
Montenegron edustuskappale arvottiin esiintymään 20. toukokuuta 2008 pidettyyn laulukilpailun ensimmäiseen semifinaaliin. Arvalla ratkaistun esiintymisjärjestyksen mukaisesti Filipović esitti kappaleen semifinaalinsa ensimmäisenä kilpailuesityksenä. Kappaleen jälkeen esiintyi Israelin edustaja Boaz kappaleellaan ”The Fire in Your Eyes”. Lavalla Filipovićin kanssa olivat Amira Hidić, Ana Kabalin, Martina Majerle ja Mateja Majerle.

Semifinaalin tulosten julkistuksessa Montenegroa ei mainittu kymmenen jatkoon menevän maan joukossa, joten kappale karsiutui finaalista. Kappale sijoittui 14. sijalle 23 pisteellä. Pisteet tulivat kolmesta maasta: täydet kaksitoista pistettä Bosnia ja Hertsegovinasta, kymmenen pistettä Sloveniasta ja yksi piste San Marinon raadilta.

 Lähteet 

Luokka:Vuoden 2008 euroviisuedustuskappaleet
Luokka:Montenegron euroviisuedustuskappaleet